AaB havde chancer til mere end tre mål, og mestrene pressede i store dele af anden halvleg Brøndby i bund. Kasper Risgaard, Luton Shelton og Andreas Johansson scorede for AaB. Kampens store minus for AaB var dog, at målmand Karim Zaza måtte udgå i anden halvleg med en skulderskade.
AaB fik et særdeles godt udgangspunkt inden returkamp i pokalturneringen mod Brøndby. Holdet fik 3-3 i den første semifinale i Brøndby.